Z á z n a m

**z rokovania so zástupcami Slovenského živnostenského zväzu**

**za účelom spolupráce v oblasti prognóz**

**konaného dňa 24. júla 2019.**

# **Rokovania sa zúčastnili**:

Stanislav Č i ž m á r i k – prezident SŽZ

Miriam B e l l u š o v á – generálna sekretárka SŽZ

Ľubomír K a d l e č í k – TREXIMA Bratislava

Ivan L á s k a – TREXIMA Bratislava

**Program rokovania:**

 Cieľom rokovania bolo vzájomné oboznámenie sa s možnosťami spolupráce.

Na úvod pán Kadlečík privítal a poďakoval zástupcom Slovenského živnostenského zväzu za ústretovosť pri organizovaní tohto pracovného stretnutia. V úvodnej časti Ing. Láska stručne odprezentoval základné informácie o národnom projekte Prognózy vývoja na trhu práce v SR II (metodika, vybrané výsledky a využitie) a web stránku [www.trendyprace.sk](http://www.trendyprace.sk), na ktorej sú uverejnené vybrané výsledky pre širokú verejnosť. I. Láska zdôraznil, že by bolo žiadúce, aby sa regionálnych verifikačných platforiem, kde sa nastavujú potreby trhu práce v nadväznosti na plány regionálneho školstva, zúčastnili aj zástupcovia živnostníkov/remeselníkov, vzhľadom k zvýšeniu kvality pre nastavovaní a zosúlaďovaní regionálneho školstva s potrebami trhu práce.

Na základe prezentovaných informácií sa zástupcovia SŽZ zaujímali akou mierou sú zahrnuté odhady za živnostníkov/remeselníkov do dodatočnej potreby. Ďalej boli diskutované otázky o reprezentatívnosti - vzorke za živnostníkov/remeselníkov. Na uvedené otázky zodpovedal I. Láska a vysvetlil spôsob výpočtu údajov.

Pri údajoch o mzdách boli podrobne prediskutované problémy súvisiace s tým, že podnikateľ nemá mzdu ale príjem, resp. zisk z podnikateľskej činnosti. M. Bellušová uviedla, že využiteľné údaje o hospodárskych výsledkoch sú v daňových výkazov časť B a mohli by presnejšie mapovať odmeňovanie v zamestnaniach, ktoré sú typické pre fyzické osoby (živnostníkov/remeselníkov). S. Čižmárik upozornil na vyššiu mieru optimalizácie nákladov a tým aj skreslenie hospodárskych výsledkov (napr. aj paušálne výdavky a i.).

Prítomní sa zhodli, že problémom v regionálnom školstve je najmä nesúlad kapacity škôl a počtu žiakov (demografia), veľký počet a rôzne názvoslovie študijných a učebných odborov, zlá informovanosť o pracovných a mzdových podmienkach jednotlivých profesií (najmä remeselných) a absencia poradenstva pri voľbe študijnej cesty na základných školách.

Na záver sa prítomní zhodli na potrebe spolupracovať. Ľ. Kadlečík požiadal zástupcov SŽZ o spoluprácu pri zbere dát za oblasť malých podnikateľov (živnostníkov/remeselníkov), pripomienkovanie dotazníkov, výstupov a dát na webstránku trendyprace.sk týkajúcich sa malých podnikateľov (živnostníkov/ remeselníkov). Navrhol spoluprácu formou uzavretých dohôd na vybrané fyzické osoby.

**Závery**

* navrhnúť mená spolupracujúcich expertov za SŽZ pre zber dát za živnostníkov/ remeselníkov (do 11.9.2019 SŽZ)
* zaslať zoznam predmetov činností, ktoré budú predmetom spolupráce v oblasti zberu dát a validácie údajov (do 30.7.2019 Kadlečík Trexima Bratislava)
* kontaktovať MF SR/finančnú správu cez MPSVR SR kvôli sprístupneniu dát z daňových výkazov FO za účelom spresnenia príjmov v zamestnaniach typických pre živnostníkov/remeselníkov (do 5.8.2019 Kadlečík Trexima Bratislava)
* odporúčame prizývať zástupcov SŽZ prostredníctvom jeho sekretariátu na regionálne verifikačné platformy k výsledkom prognóz (2 týždne pred konaním, ŠIOV, Trexima Bratislava)
* vypracovať záznam z rokovania a zaslať ho na posúdenie
 (do 26.7.2019 Kadlečík Trexima Bratislava)

Zapísal: 25.7.2019 Kadlečík